
-	Grafični del

1.	Pregledna situacija oskrbe s pitno vodo, vodovoda in 
vodnih virov na območju Mestne občine 
Murska Sobota z zemljiškim katastrom  
in veljavno namensko rabo					M=1: 15 000

2. 	Pregledna situacija oskrbe s pitno vodo, vodovoda in 
vodnih virov na območju Mestne občine 
Murska Sobota z zemljiškim katastrom  			M=1: 15 000
	


3.	Izrez iz prostorsko ureditvenih pogojev 
za območje MOMS – Funkcija območja			M=1: 25 000







1. Opis stanja

Vodooskrba Pomurja in varovanje vodnih virov Pomurja se zaradi pomembnosti, zahtevnosti in kompleksnosti uvršča med prioritetne naloge v programu izvajanja nacionalnih projektov državne infrastrukture, projekt pa je tudi med tistimi, ki jih bo delno financirala Evropska unija iz kohezijskih skladov. 
Oskrba prebivalstva s kakovostno pitno vodo v Pomurju je precej pod doseženo ravnijo v slovenskem prostoru ter predstavlja zdravstveni in socialni problem. Problematika celovite oskrbe s pitno vodo in varovanja pomurskih vodnih virov je povezana s: 
– pomanjkanjem urejenih javnih vodovodnih sistemov v nekaterih pomurskih občinah (predvsem  na območju Goričkega); 
· zagotavljanjem zadostne količine pitne vode; 
· zagotavljanjem zahtevane kakovosti vode iz nekaterih virov (predvsem povišani nitrati in   pesticidi na Apaškem polju  ter delu Prekmurskega polja; sporna mikrobiološka kakovost vode manjših in manj zavarovanih zajetij); 
· neustrezno organizacijo upravljanja javnih vodovodnih sistemov (pomanjkanje strokovnega osebja in sredstev za zaposlovanje, oskrba s pitno vodo pa ne dosega ali vse teže dosega sodobne standarde). Glede na navedene probleme je Pomurje veliko deficitarno območje v Sloveniji. 
Osnovni cilj vodooskrbe Pomurja je zagotoviti kakovostno in stalno oskrbo s pitno vodo v vseh občinah Pomurja, z manjšim številom zajetij in vključitvijo novih ključnih zajetij Vučje vasi in Dokležovja.  Za dele Goričkega in Slovenskih goric to pomeni novo javno vodooskrbno, saj se na teh območjih večina prebivalcev oskrbuje z vodo iz vaških vodnih virov brez ustreznega nadzora. Pri tem je posebej problematična kakovost načrpane vode, ki je skoraj v vseh občinah oporečna, predvsem s prekoračenimi vrednostmi nitratov in pesticidov. 

   

2.	Namen spremembe prostorsko ureditvenih pogojev Mestne občine Murska Sobota

Za zagotovitve varne in trajne oskrbe prebivalstva s kvalitetno pitno vodo, je v teku projekt »Oskrba s pitno vodo Pomurja«, ki razdeljuje celotno Pomurje na tri regionalne enote, vodovodne sisteme A, B in C. V okviru projekta za zagotovitev kakovostne pitne vode na sistemu B, ki zajema 12 občin (Beltinci, Cankova, Grad, Gornji Petrovci, Puconci, Rogašovci, Moravske Toplice, Murska Sobota, Šalovci, Tišina, Hodoš in Kuzma) je potrebno izgraditi sistem napajanja in v ta namen izdelati projektno dokumentacijo faze PGD, PZI, za transportne, primarne in sekundarne cevovode. Osnovo tvorijo vodni viri Krog, Hraščice, Dokležovje in Vučja vas, kjer so bile izvedene hidrogeološke raziskave. Te so osnova za izdelavo PGD, PZI dokumentacije za obdelavo vode. 

Za pripravo projektne dokumentacije je potrebno v prostorskih aktih občine  zagotoviti na vseh območjih urejanja v Mestni občini Murska Sobota izgradnjo cevovodov za pitno vodo s pripadajočimi objekti. 

Projekt je sicer že vključen v Občinski prostorski načrt Mestne občine Murska Sobota in bo tako vključen tudi v Okoljsko poročilo za Občinski prostorski načrt Mestne občine Murska Sobota, ki sta bila oba javno razgrnjena  v mesecu oktobru 2011. Iz navedenega sledi, da je javnost o nameravani gradnji bila obveščena in na nameravane ureditve ni imela pripomb. Kljub temu pa se je Mestna občina Murska Sobota, predvsem zaradi dolgotrajnosti postopkov sprejemanja OPN-ja odločila, da  na podlagi 96. člena ZPN-ačrta pristopi k spremembam in dopolnitvam PUP MOMS s posegi, ki so omejeni le na ureditev vodooskrbe Pomurja. V času vključitve projekta vodooskrbe v OPN MOMS so bile zaprošene dopolnilne smernice ZRSVN (št. smernic:4-III-562/13-O-08/JS z dne 01.03.2011) in Zavoda za gozdove  (št. smernic: 3407-9/2011, z dne  28.02.2011). 

V veljavi je prostorski akt Odlok o prostorskih ureditvenih pogojih za območje Mestne občine Murska Sobota (Uradni list RS, št. 83/2003). Predmetni odlok v nekaterih členih sicer dovoljuje gradnjo infrastrukturnih objektov, omrežij in naprav za posamezna območja. Za izvedbo projekta Oskrba s pitno vodo Pomurja – sistem B na območju Mestne občine Murska Sobota pa je potrebno zagotoviti možnost gradnje tudi na drugih območjih, kjer odlok tako natančno ne določa vsega, kar je potrebno za realizacijo projekta. Zato se veljavni prostorski akt spremeni in dopolni.

Ker v predmetnem gradivu PUP-a MOMS-a gre za spremembe in dopolnitve PUP, ki se nanašajo samo na posamične posege v prostor in ne vplivajo na celovitost načrtovanih prostorskih ureditev ter na rabo sosednjih zemljišč in objektov, se v postopku priprave sprememb in dopolnitev tega načrta rok za predložitev smernic in mnenj skrajša na 15 dni, enako pa se skrajša trajanje javne razgrnitve (61.a člen (2) (skrajšani postopek sprememb in dopolnitev občinskega podrobnega prostorskega načrta) ZPN-ačrta).

Predmet izdelave sprememb in dopolnitev PUP MOMS je omogočiti pridobitev gradbenega dovoljenja za postavitev inženirskih in infrastrukturnih objektov, naprav ter omrežij na posameznih območjih v Mestni občini Murska Sobota. Spremenil se bo samo tekstualni del odloka v nekaj posameznih delih, ki govorijo o urejanju infrastrukture. Grafični del ostane nespremenjen oz. se izdelajo lahko dodatne grafične podlage.

Po analizi sprejetega prostorskega akta (PUP-a MOMS-a)  je bilo ugotovljeno, da objekti za namene ureditve vodooskrbe niso vključeni kot novogradnja v odprtem prostoru in sicer na kmetijskih zemljiščih in vodnih in obvodnih zemljiščih. Tako se v obstoječi odlok vključijo določila, ki omogočajo novogradnje tovrstnih objektov tudi na kmetijskih, vodnih in obvodnih zemljiščih. 

Grafični prikaz vodovodnega sistema na osnovi IDZ in izdelanih PGD je priloga obrazložitve prostorskega akta. Celotna vodooskrba iz IDZ je priložena v mapi strokovne podlage. Trase in območja vodnih virov so povzete iz idejne zasnove in so prav tako kot idejna zasnova netočne. Detajlne trase bodo znane v fazi izdelave projektne dokumentacije za pridobitev gradbenega dovoljenje.

V mapi strokovnih podlag je priložena  tudi strokovna podlaga Prostorska preveritev načrtovanih objektov in naprav za povečanje izdatnosti vodnih virov v Krogu in Hraščici iz katere je moč razbrati podrobne ureditve za zagotovitev vodnih virov za namene vodooskrbe Pomurja za sistem B oz. za območje mestne občine Murska Sobota.
   
Izdelana je strokovna podlaga za prostorsko preveritev načrtovanih objektov in naprav za povečanje izdatnosti vodnih virov v Krogu in Hraščici. Naloga dodatno zajema prostorsko preveritev objektov in naprav tudi za drugo območje novih vodnih virov v bližini Vučje vasi in Dokležovja, ki sicer ležijo izven Mestne občine Murska Sobota. Lokacije so preverjene z vidika posegov na kmetijska in gozdna zemljišča, vplivov na okolje ter glede dostopov in navezav na obstoječo infrastrukturo. S strokovno podlago se je preverila in utemeljila umestitev posegov v prostor, ureditev v prostoru ali sanacija degradiranih prostorov.  Določili so se tudi podrobni pogoji, ki bodo povzeti v občinskih prostorskih načrtih.

Poglavitne prostorske ureditve projekta Oskrba s pitno vodo Pomurja – sistem B so:
· Izgradnja novih vodnih zajetij: Dokležovje (za območje Prekmurja) in Vučja vas (za bogatitev in večanje izdatnosti obstoječega vodnega vira v Krogu in Dokležovju)
· Razširitev obstoječih vodnih virov: Podgrad, Segovci, Krog, Gaberje, Mota, Krajna, Lukavci in Dobrovnik ter Hodoš in Velika Polana,
· Izgradnjo tranzitnih cevovodov do črpališč ali zajetij do primarnega omrežja,
· Izgradnjo primarnega vodovodnega omrežja za oskrbovanje naselij,
· Izgradnjo sekundarnega vodovodnega omrežja za neposredno priključevanje uporabnikov,
· Izgradnjo črpališč, vodohranov in čistilnih naprav.





3. Podlaga za spremembe in dopolnitve PUP

Kot podlaga za spremembe in dopolnitve prostorsko ureditvenih pogojev je Zakon o prostorskem načrtovanju, ki v četrtem odstavku  96. člena (veljavnost in spremembe občinskih  prostorskih aktov, sprejetih na podlagi drugih predpisov) določa; »prostorski ureditveni pogoji iz 25. člena ZUNDPP prenehajo veljati z dnem uveljavitve občinskega prostorskega načrta, do takrat pa se lahko spreminjajo in dopolnjujejo po določbah tega zakona, ki urejajo občinski podrobni prostorski načrt«.

Za spremembe in dopolnitve pa je v 18. členu ZPNačrta (spreminjanje in dopolnjevanje prostorskih aktov) določeno, da se spremembe in dopolnitve prostorskega akta  pripravljajo in sprejemajo po postopku, ki je  predpisan za njegovo pripravo in sprejem, razen če ta zakon določa drugače.


4. Obrazložitev sprememb odloka

K spremembam in dopolnitvam prostorsko ureditvenih pogojev Mestne občine Murska Sobota je mestna občina pristopila z namenom omogočiti novogradnjo gradbeno inženirskih objektov na območjih, ki jih dosedanji akt ne omogoča in sicer z namenom gradnje objektov in naprav za ureditev vodooskrbe Pomurja za območje Mestne občine Murska Sobota. 


4.1 Obrazložitev spremembe odloka na območju kmetijskih zemljišč

V določilo odloka so bili vključeni objekti, ki se jih lahko na vseh (trajnih in ostalih) kmetijskih zemljiščih načrtuje brez spremembe namenske rabe po Zakonu o kmetijskih zemljiščih  (Ur.l. RS, št. 31/1998, Odl.US: U-I-340/96, 1/1999-ZNIDC, 54/2000-ZKme, 68/2000 Odl.US: U-I-26/97-8, 27/2002 Odl.US: U-I-266/98-72, 58/2002-ZMR-1, 67/2002, 110/2002-ZUreP-1 (8/2003 popr.), 110/2002-ZGO-1, 36/2003, 55/2003-UPB1, 43/2011, 71/2011-UPB2),  3.č člen.  Tako se obstoječi Odlok o prostorsko ureditvenih pogojih za območje Mestne občine Murska Sobota (Uradni list RS, št. 83/2003) spremeni in dopolni:

Prva alinea, prvega odstavka,  34. člena poglavja B) Območja odprtega prostora  točke 1. Kmetijska zemljišča se nadomesti z naslednjim besedilom:
» - novogradnje, dograditve in rekonstrukcije gradbeno inženirskih objektov, kot so; 
cevovodi za pitno in odpadno vodo s pripadajočimi objekti, elektroenergetski vodi s pripadajočimi objekti, komunikacijski vodi, naftovodi, plinovodi, vročevodi in priključki nanje*,«

Z spremembo in dopolnitvijo tega člena bi bilo na kmetijskih zemljiščih možno graditi naslednje vrste objektov  (po klasifikacij  npr. za vodovod in kanalizacijo objekte iz  šifer 2212, 2222 in 2223 oz. vsi objekti pod pripombo*):

2212 Prenosni vodovodi in pripadajoči objekti

22121 Prenosni vodovodi
Sem spada:
- objekti za transport vode, ki so pomembni za oskrbo več občin ali regije
- tranzitni cevovodi od črpališča ali zajetij do distribucijskega vodovoda
- povezovalni toplovodi in parovodi za daljinski prenos med večjimi proizvodnimi viri in  porabniki ter naprave za transport in regulacijo na teh cevovodih
Sem ne spada:
- akvadukti in namakalni kanali gl. 21530
- distribucijski cevovodi za vodo gl. 22220

22122 Objekti za črpanje, filtriranje in zajem vode
Sem spada:
- vodna črpališča, prečrpališča in vodna zajetja 
- filtrirne naprave oziroma naprave za čiščenje in pripravo vode
- naprave za bogatenje podtalnice
Sem ne spada:
- vodnjaki in vodna zajetja, gl. 22223
- čistilne naprave, gl. 22232
2222 Distribucijski cevovodi za vodo in pripadajoči objekti

22221 Distribucijski cevovodi za pitno in tehnološko vodo
Sem spada:
- omrežje in naprave za neposredno priključevanje porabnikov na posameznem stanovanjskem ali
drugem območju (industrijsko območje, turistično območje, manjše naselje)
- omrežje in naprave za preprečevanje požara (hidrantna mreža)
- omrežje za vzdrževanje javnih površin - objekti naprav za dvigovanje ali reduciranje tlaka vode
- cevovodi od črpališč ali zajetij do distribucijskega vodovodnega omrežja in vodohranov 
- cevovodi med posameznimi stanovanjskimi ali drugimi območji v poselitvenem območju
(industrijskimi območji, manjšimi naselji)
- cevovodi za tehnološko vodo ,
- pripadajoča infrastruktura distribucijskega vodovoda,

22222 Distribucijski cevovodi za toplo vodo, paro in stisnjen zrak
Sem spada:
- razdelilno omrežje (do Fi 250 mm), ki služi za dovod tople in vroče vode ter pare do priključkov porabnikov na posameznem stanovanjskem ali drugem območju (industrijsko območje, turistično območje, manjše naselje)
- tranzitni vodi (od vključno Fi 250 mm do vključno Fi 500 mm), ki povezujejo prenosne z
distribucijskimi cevovodi za toplo in vročo vodo ter paro in ustrezne naprave, ki služijo za razdelitev in regulacijo na teh vodih 
- pripadajoča infrastruktura na distribucijskem vročevodnem, toplovodnem in parovodnem
omrežju
- lokalni cevovodi za dobavo stisnjenega zraka
Sem ne spada:
- toplarne, gl. 23020

22223 Vodni stolpi, vodnjaki in hidranti
Sem spada:
- lokalna vodna zajetja, arteški in drugi vodnjaki ter vodohrani
Sem ne spada:
- jezovi in podobni objekti za akumulacijo vode, gl. 21520

2223 Cevovodi za odpadno vodo, čistilne naprave

22231 Cevovodi za odpadno vodo
- kanalski vodi za odvajanje odpadne in padavinske
vode
- črpališča za prečrpavanje odpadne in padavinske
vode
- pripadajoča infrastruktura kanalizacijskega
omrežja

22232 Čistilne naprave
Sem spada:
- vse vrste čistilnih naprav, ki uporabljajo mehanske,
kemične in biološke postopke čiščenja
Sem ne spada:
- filtrirne postaje na magistralnih vodovodih, gl.


4.2 Obrazložitev spremembe odloka na območju vodnih in obvodnih zemljišč

	Po pregledu odloka PUP MOMS je bilo ugotovljeno, da določila odloka na območju vodnih in obvodnih zemljišč ne omogočajo gradnjo gradbeno inženirskih objektov. Zato se v spremembe in dopolnitev PUP MOMS vključijo objekti, ki jih je možno na teh območjih graditi na podlagi Zakona o vodah (Ur.l. RS, št. 67/2002, Ur.l. RS, št. 110/2002-ZGO-1, 2/2004-ZZdrI-A, 41/2004-ZVO-1, 57/2008, 37.  člen.  Tako se PUP MOMS dopolni z naslednjim določilom;


	
	


Za zadnjo alineo  prvega odstavka 36. člena  točke 2. Območja vodnih in  obvodnih površin se doda alinea:
» - gradnja objektov javne infrastrukture, komunalne in druge infrastrukture ter komunalnih priključkov na javno infrastrukturo, «

